Mojster Miha

**Mojster Miha** je glavni protagonist istoimenske britanske risane serije. Je vsestranski tehnični mojster: arhitekt, gradbenik, pleskar, vodovodar, električar, itd. Svoje projekte je udejstvoval v mestih Mihovcih in Sončni dolini.

Prvič je nastopil v epizodi Mici v škripcih, ki je izšla leta 1998. Nastopil je tudi v pilotni epizodi, ki je izšla eno leto prej.

## Biografija

### Pred začetkom serije

#### Zgodnje otroštvo

Miha se je rodil v Mihovcih mojstru Mihaelu in njegovi ženi Teji. Malce pred oz. za Mihom se je istega dne rodil njegov brat dvojček Tom.

Nekega božiča v njunih otroških letih sta Miha in Tom dobila igrače kot božično darilo; Miha je dobil igralni komplet z orodji in delavsko čelado, Tom pa je dobil figurici leva in slončka. Slednji je bil prva stvar, ki jo je Miha kadarkoli popravil.

#### Najstništvo

V najstniških letih je Miha skupaj s Tomom med počitnicami  večkrat šel taborit v Sončno dolino.

Ko je bil star 15 let je pomagal svojemu očetu Mihaelu pri gradnji hiše z dvoriščem. Takrat je Miha pobližje spoznal delo mojstra. V dneh gradnje je spoznal Malči, ki se jev tistih dneh vselila v Mihovce.

Sprva mu takšno delo ni bilo všeč, saj mu nikakor ni šlo od rok. Po skorajšnjem obupu si je v razmislek vzel pregovor “Vaja dela mojstra,” ki mu ga je tistega dne povedal njegov oče. Tisto noč se je Miha pritihotapil na gradbišče ter sam poskusil dokončati zid okoli hiše. Zjutraj, ko je na gradbišče prišel Mihael, je bil ta zelo navdušen. Po tem dogodku je Miha nekoliko bolj poprijel za delo in tako ga je oče naučil vseh spretnosti, ki jih mora znati vsak mojster. Ob koncu gradnje je Mihael Mihu predlagal, če bi pustil šolo in se mu pridružil kot mojster. Miha je ponudbo sprejel, od očeta pa je kot darilo prejel rdečo škatlo za orodje.

#### Samostojni mojster

Čez nekaj let je Miha postal samostojen mojster. Vselil se je v hišo, katero sta z očetom pred leti zgradila. Miha je kmalu ugotovil, da bi delo potekalo hitreje s pomočjo strojev. S tem namenom je kupil rumenega bagra, po imenu Drejc. Bil je še zelo nov, sam pa si je močno želel službe. Tudi v prostem času se je Miha veliko družil z Drejcem.

Drejc je bil sicer kot stroj zelo koristen, pri večjih gradbeniških podvigih pa je delo potekalo počasi. Miha je ponovno odšel v trgovino s stroji in kupil rdečega buldožerja Vojca. Kopanje je od tedaj naprej Mihovi ekipi šlo precej lažje in hitreje, kljub temu pa je ročno mešanje in vlivanje malte zelo upočasnjevalo napredek. Miha je v ta namen kupil oranžnega mešalca Miška. Miško je imel težave, brez glasbe se namreč ni mogel skoncentrirati. Miha mu je v ta namen kupil velike slušalke, ki so mu pomagale, da se je lažje zbral. Ekipi, ki je zdaj štela tri stroje, se je naslednji pridružil Maksi, dvigalo modre barve. Sam je bil sprva precej sramežljiv, kljub temu pa se je kmalu privadil na svoje nove kolege. Zadnji stroj, ki se je pridružil Mihovi ekipi je bil zeleni cestni valjar Tone. Njegov prijatelj Ptič je opazil Miha, kako se trudi z ročnim valjanjem ceste. To je sporočil Tonetu, ki je Mihovi ekipi takoj ponudil pomoč. Gradbene težave so bile rešene, veliko problemov pa je bilo v pisarni; naročila so prihajala po pismih, faksih, več telefonskih slušalkah in celo v živo. Miha tega vsega sam ni zmogel. Pomoč mu je ponudila Malči, prijateljica iz najstniških let. Sama je v času, ko je Miha s svojim očetom gradil hišo obiskovala tečaje, kjer se je naučila osnov gradbeništva. S tem je postala Mihova tajnica.

### Klasična serija

Življenje v Mihovcih je mirno teklo. Miha in ekipa so opravljali različne naloge. Z izrednimi podvigi in dobro izpeljanimi projekti si je Miha prislužil posebno mesto med Mihovčani. Župan ga je zato odlikoval in mu kot nagrado podelil zlato uro, katero so dobili le najpomembnejši meščani.

#### Nepozabni božič

Župan je mestu služil še nekaj let, nato pa ga je decembra nekega leta zamenjala Betka Gabrovšek. 23. decembra je slednja sklicala pomemben sestanek, katerega so se udeležili Miha, g. Naglič in Bertl, voznik Mihovčevske glasbene skupine Leni in Lenuhi. Seznanilajih je z načrtom za mestno božično praznovanje, pri katerem bi Miha imel zelo pomembno vlogo; do naslednjega dne zvečer je bilo po mestu potrebno namestiti nove božične luči in za koncert na mestnem trgu postaviti oder opremljen z varnostnimi ograjami, žarometi, posebnimi efekti, itd. Miha pa je imel kot vsako leto tudi tisti božič nalogo oblečen v Božička obdarovati otroke. Povsem pomembno pa je omeniti, da je Tom, ki je že vrsto let kot zoologist živel na severnem tečaju, končno imel nekaj dni časa za obisk Mihovcev. Med sestankom je preostanek ekipe na mestni trg pripeljal veliko jelko. Maksi je imel z dviganjem le-te težave, ko pa mu je pri tem skušal pomagati Pepi, je Maksi postal popolnoma nemiren. To se je izšlo v razbito okno v županjini pisarni, odbiti strehi na zvoniku mestne hiše in popolnoma uničeni uri. Miha je s pomočjo ekipe popravil škodo na mestni hiši. Skupaj z Bertlom je nato hitel postavljati oder. Zatem je sledilo nameščevanje luči. Zvečer se je ves utrujen vrnil domov, zjutraj pa se je zbudil poln vneme za delo. Ta je pošla po tem, ko mu je Tom po radiu sporočil, da je zamudil ladjo za Mihovce in da ga zato ne bo domov. Kljub žalosti Miha nadaljuje s postavljanjem odra. Zvečer je bilo vse pripravljeno. V zaodrju so bili Lenuhi popolnoma na trnih, saj njihovega glavnega pevca, Lenija Lenivca ni bilo na spregled. On in Malči sta se namreč nekaj ur prej odpeljala v Lenijevi limuzini rekoč, da gresta v čistilnico po Mihov kostum Božička. Nazadnje se je Leni le prikazal, vendar brez glasu. Ko je županja po vžigu božičnih luči že hotela povedati, da koncerta na žalost ne bo, jo je prekinil Tone, ki je napovedal novega pevca, Eltona Johna, oz. Lenijevega pianista Jana pod umetniškim psevdonimom. Po prvi pesmi je Županja povedala, naj pozdravijo Božička. Miha se je v grozi spomnil, da je pozabil na svojo vsakoletno nalogo, kljub temu pa se je na mestni trg v saneh, ki jih je pogajal pes pripeljal Božiček. Slednji je k sebi poklical Miha in mu izročil darilo: majhnega slončka s pritrjeno glavo. Miha je prepoznal prvo stvar, ki jo je kadarkoli popravil, v tistem trenutku pa je Božiček snel belo brado in pred njim je stal Tom. Malči in Tom sta mu kasneje razložila, kako se je vse izšlo, Miha pa si je od božičnih zadolžitev povsem odahnil.

#### Vitezi Mihove delavnice

Približno dve leti kasneje je Mihovce obiskal Mihael, Mihov oče. Čeprav je bil obisk načrtovan za poletje, se je zaradi prostega časa oglasil že spomladi. Miha je očeta lepo sprejel, oče pa je za vsakega člana ekipe prinesel darilo. Ko so kasneje Miha, Mihael in Malči sedli h pogovoru, je Mihael razložil, da mu je iskreno dolgčas, ker nima nobenega pravega dela. Pogovor je prekinil telefonski klic dr. Cvetke Dvoršek z lokalnega spomeniškega varstva. Slušalko je dvignil Mihael. Dvorškova je za Miha imela posebno naročilo in sicer, da bi obnovil stari grad, obsežno srednjeveško posestvo nad mihovci, ki je bilo že vrsto let zapuščeno. Dvorškova se je kmalu zatem oglasila v delavnici. Ko se je seznanila z ekipo je prišlo do dolgotrajne zmede; Mihael se je namreč predstavil kot “Mojster Miha”, Miha pa je zato izpadel kot vajenec “Mihec”. Ta zmešnjava je trajala skozi ves projekt in zaradi Mihaela na čelu projekta drastično upočasnjevala delo. Ob koncu prvega delovnega dne je Miha sklenil Mihaelu iskreno povedati, da ga to moti, še preden pa je Mihael doumel, kaj je sploh težava, je zaspal.

Po besedah Dvorškove je na sredi gradu stal visok stolp, ki se je ob koncu prejšnjega stoletja podrl in s tem onemogočil kakršen koli prehod do grajskih ječ. Med obrezovanjem plezajočih rastlin je Miha odkril prej neznana vrata. Skupaj z Dvorškovo in svojim očetom so se podali v temno sobano. Mihael, ki je zadnji vstopil je vrata zaprl, ta pa so se lahko odpirala izključno od zunaj. Medtem, ko so bili ujeti v temi sta Miha in Mihael končno razjasnila Dvorškovi, kdo je kdo in s tem je vajeti projekta prevzel Miha.

Mihael je izhod iskal v svoji smeri, Dvorškova in Miha pa sta poskušala odpreti vrata. Ko je Mihov oče že mislil, da je na koncu, se je naslonil na zid, naključno pa se je hkrati naslonil na kamen, ki je deloval kot gumb. Zid se je zasukal in pred Mihaelom so se prikazale stopnice, ki so vodile do lopute, tik v središču grajskega blodnjaka. Mihael je odprl vrata grajske ječe in ven spravil Miha in Dvorškovo.

Delo je z Mihom na čelu potekalo hitreje, do večera pa so z delom končali. Naslednji dan je v Mihovce prispela Mihova mama, Teja.

Tistega večera je na gradu potekalo srednjeveško slavje, na kateremu so bili vsi udeleženci napravljeni v srednjeveška oblačila. Miha je bil našemljen v princa, Mihael pa v viteza.

Mihael in Teja sta zatem zapustila Mihovce.

#### V snegu: Zimske igre v Mihovcah

Naslednje leto so se v Mihovcah, z Mihovci pobratenem mestu, odvijale zimske igre, tekmovanje v različnih zimskih športih. Organizirala jih je domačinka, jodlarka Jana von Strudel. Malči je bila kot tekmovalka v slalomu v Mihovcah nastanjena že nekaj časa, Miha in ekipa pa so se odpravili tja nekega dne zgodaj zjutraj. Mici, katere niso smeli mogli vzeti s seboj, sta prišla iskat Janez in Pepi, da bi med Mihovo odsotnostjo bivala na Krompirjevčevi kmetiji. Mici se je med vožnjo izmuznila iz prikolice in se skrila v Drejčevo žlico. Pepi je tekel za ekipo in se celo uspel izmuzniti mimo varnostnika na trajekt, medtem ko je Janez čakal v pristanišču. Pepiju je uspelo ujeti Mici, trajekt pa je že dvignil sidro in se počasi oddaljeval od pristanišča. Po končani plovbi je ekipo čakala še nekaj-urna vožnja, tako da so v mesto prispeli šele zvečer. Mihu se je kmalu predstavil Zumer, ki je imel namen prevažati Miha po tamkajšnjem sneženem terenu. Ker je Drejc že od začetka odprave veljal za vodjo ekipe, se je počutil nekoliko užaljenega. Malči je Miha in Pepija peljala v hotel. Ker je bil ves hotel prenapolnjen si je Miha moral deliti sobo s Pepijem. Ker slednji v Mihovcah ni imel posebnih opravkov je pomagal Štefki, skrbnici hotela, pri različnih opravilih, predvsem kuhanju. Miha je že na trajektu ekipo seznanil z nalogo: Betka Gabrovšek, županja Mihovcev, se je želela udeležiti iger, zanjo pa naj bi Miha tam postavil brunarico. Zaradi prehudega snega so stroji, ki bi morali pripraviti steze za igre, obtičali na cesti in niso uspeli priti v mesto (kasneje se je le enemu, Beniju, uspelo prebiti skozi sneg). Ko je Jana že želela odpovedati vso zadevo se je oglasil Drejc, ki ji je zagotovil, da bodo oni uredili vse potrebno. Miha nad idejo ni bil posebno navdušen, saj stroji niso bili narejeni za takšna opravila. Ker je Drejc zagotovil, da bo vse steklo brez težav, se je Miha z Maksijem posvetil gradnji brunarice. Brunarico je Miha z Maksijevo pomočjo dokončal, ostali stroji pa so uredili vse potrebno za igre. Vsi so si skupaj ogledali zimske igre.

## Značaj

Miha je zelo dobrosrčen, skrben in delaven človek, ki uživa v svojem delu in spodbuja vse ostale. Izkazal se je kot zabaven in inteligenten. Med težavo ni tisti, ki bi obupal, saj se pogosto domisli rešitve, kako popraviti težavo.

Svojim strojem deluje kot starševska figura in poskrbi, da se držijo skupaj. Čeprav je iskren in odkrit, Miha še zdaleč ni strog. Izkaže se, da hitro odpušča, hkrati pa je pripravljen pomagati in popravljati.

Do Malči je nekajkrat celo pokazal romantično naklonjenost.

Zelo blizu je svojemu bratu dvojčku Tomu, ki sta si bila blizu že od malih nog.

Včasih je lahko pozabljiv, ko se skuša spomniti, kakšna dela naj opravlja. Zato je tam Malči, da mu pomaga.

Pisarniško in računalniško elektroniko prav tako navadno upravlja Malči.

## Izgled

Miha je belopolti moški z majhnimi črnimi očmi in srednje velikim nosom. Kot gradbeni delavec pogosto nosi svoja gradbena oblačila, ki so sestavljena iz rdeče-oranžne majice, obledelega modrega pajaca, rjavih čevljev in rumene gradbeniške čelade. Okoli pasu ima pripet rumen pas z orodjem.

Ko si sname klobuk, razkrije svoje kratke rjave lase. V mladosti je imel daljše.

Miha je od 1. do 3. sezone na pasu za hrbtom nosil merilni trak.

## Zanimivosti

* Njegov priimek je neznan.
* Kot najstnik je imel daljše lase. Model njegovih las je bil kasneje uporabljen za Pina, ki je najstnik.
* Miha je edina oseba, ki je nastopila v vseh epizodah.

**Mihova ekipa**